बेखौबो बुंबावोदि बर' बिजोंआ नैथि देरसिन रायजानाय हारिआरि राव आरो  2003  माइथायाव भारतनि संबिजिताव  8  चिदुल्दआव थिसनजाबाय आरो बेयावहाय माब्लाबाबो बर' बिजोंआ थैलांथों बेखौ रावबो हास्थाया होनना फोरमादों ।बर' थुनलाय आफादनि दैदेनगिरिया बर' थुनलाय आफाद आरो बि.टि.सि ( BTC ) हान्जा मावथिफोरनि गेजेराव आसाम हादोरसायाव गुदि फरायसालिनिफ्राय लानानै जिनै थाखोसिमहालागै बर' बिजोंनि बेसेबां फरायसालिफोर दं बेफोरनि खारिथि बुथुमनायखौ लानानै मोनसे जुनिया लोगो लाज्लाय सावरानाय हाबा फारि लादोंमोनब्लाबो नाथाय महिलारि आरो माखासे बि.पि.एफ ( BPF ) हान्जानि देदेनगिरिफोरा बेनि सायाव जेबो मावफुंआसै होनना बुंदों ।बेजोंनो लोगोसे दुलाराय बर' फरायसा आफादनि गाहाय नेहाथारि लरेन्स इस्लारि बिथांआबो जायखि जाया बि.टि.सि ( BTC ) आ बर' बिजोंखौ बोखारनो थांनाय माव बिथांखिआव फरायसा आफादा बेखौ माब्ला बाबो गनायना लानो हाया होनना बुङो ।